Zapiranje TEŠ 6 samo s scenarijem nadomeščanja

električnega toka z obnovljivimi viri

* V ozadju zapiranja TEŠ 6 in rudnika Velenje je nerealen in za Slovenijo škodljiv scenarij GEN-Energije, da bi TEŠ 6 nadomestili z jedrskim električnim tokom
* Lobisti jedrskega električnega toka v NEK, v ministrstvu za gospodarstvo in na Inštitutu Jožef Štefan že deset let na vse možne načine preko vlade, inštituta in javnih medijev zavajajoče prikazujejo podaljšanje delovanja NEK za 20 let in se igrajo s neodgovornim predlogom za gradnjo NEK 2
* Zapiranje TEŠ 6, ki je upravičeno v razumnem roku, je možno samo z odblokiranjem izgradnje sončnih kolektorjev tudi na individualnih hišah, z hitro izgradnjo vetrne energije in geotermalne energije ter z boljšo izolacijo stavb v Sloveniji
* Množica razpršenih virov električnega toka pri državljanih in državljankah v povezavi s razpršenimi hranilniki je lahko dobrodošla za slovenska gospodinjstva in odpornost električnega sistema in lahko prepreči korupcijo, kakršna se je zgodila pri nakupu parageneratorjev, nuklearke in TEŠ 6, ki se je iz 700 milijonov na mah podražil na 1.400 milijonov
* Podaljšanje delovanja NEK za dvajset let je neodgovorno zaradi nerešenega kopičenja visoko radioaktivnih odpadkov in ustrahovanja prebivalcev Krškega in okolice
* Načrtovanje gradnje druge nuklearke pa bi ob isti količini električnega toka, ki ga proizvaja TEŠ 6, stalo šest krat toliko kot TEŠ 6, najmanj 8 milijard, za katere bi tudi ob privatnih investitorjih, ki bi pobrali samo dobiček, izgubo in nadaljnje stroške pa bi moral kriti proračun Slovenije, tako kot jih bo tudi moral kriti po zaprtju NEK 1
* Vsa laž in nesmiselnost jedrske energije v Sloveniji pride na dan, ko prof. dr Cizelj in Inštituta Jožef Štefan primerja odpadke goriva iz NEK z majhno pločevinko piva na enega Slovenca, molči pa o sto tisoč krat večji toksičnosti, ki bo morila rodove za nami, ki od nje ne bodo imeli niti ene kilovatne ure električnega toka
* V Evropi in Združenih državah Amerike samo še vzhodnoevropske in južna države članice fantazirajo o gradnji novih nukleark, Nemčija in večina drugih bolj demokratičnih držav pa jih bo v naslednjih dveh letih zaprla
* Seveda večina Slovencev ni naivna ali neumna, le politiki in mediji kot npr. Delo podpirajo podaljševanje jedrskih laži o najcenejši in najbolj zanesljivi elektriki, hkrati pa so neodgovorno in pritlehno molčali ob nedavni deseti obletnici jedrske nesreče v Fukušimi in bodo verjetno tudi ob skorajšnji 35 obletnici nesreče v Černobilu

Slovenski elektroenergetski sistem je 27. avgusta 2003, zaradi napake v Nuklearni elektrarni Krško in posledično njene ustavitve, zanihal elektroenergetske sisteme sosednjih držav. Popoln razpad sistema so rešile le sistemske rezerve v tujini in doma - torej so vključili še Termoelektrarno Brestanica ter en blok Termoelektrarne v Trbovljah in Šoštanju. Toliko o tem, da jedrska elektrarna zagotavlja varno in zanesljivo delovanje, obnovljivi viri pa so nezanesljivi.